ज्ञात रहे हड़ताल पर डटे संविदा स्वास्थ्य कर्मचारियों को विभाग ने इससे पहले 3 मार्च, फिर 12 मार्च और बाद में 27 मार्च तक ज्वाइन करने की तीन बार चेतावनी दी। उक्त दिनांक तक ज्वाइन नहीं करने पर सेवा समाप्त करने का आदेश भी जारी कर दिया गया, लेकिन पिछले दो समयावधि कर तीसरा अल्टीमेटम भी काम नहीं आया। हड़ताल पर बैठे संविदा कर्मचारियों में से एक ने भी 27 मार्च की शाम तक ज्वाइनिंग नहीं दी। ऐसे में मुख्यालय के आदेश के मुताबिक अल्टीमेटम के बाद भी ज्वाइन नहीं करने वालों की सेवाएं समाप्त मानी जाएगी।